PATVIRTINTA

Jonavos r. Kulvos Abraomo Kulviečio

mokyklos direktoriaus

2022 m. rugpjūčio 29 d. įsakymu Nr. V-120

**JONAVOS R. KULVOS ABRAOMO KULVIEČIO MOKYKLOS IKIMOKYKLINIO UGDYMO MOKYTOJO PADĖJĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Jonavos r. Kulvos Abraomo Kulviečio mokyklos (toliau – Mokykla) ikimokyklinio ugdymo mokytojo padėjėjo pareigybė.

2. Pareigybės lygis – C. Pareigybės grupė – 5 (kvalifikuoti darbuotojai).

3. Ikimokyklinio ugdymo mokytojo padėjėjas pavaldus direktoriaus pavaduotojui ūkiui (dirbantis Kulvoje) arba skyriaus vedėjui (dirbantis Batėgaloje).

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Darbuotojas, einantis šias pareigas, turi atitikti šiuos specialiuosius reikalavimus:

4.1. turėti ne žemesnį kaip vidurinį ir/ar profesinį išsilavinimą;

4.2. gebėti bendrauti su vaikais;

4.3. būti susipažinęs su patalpų priežiūros, valymo tvarka, valomų patalpų tipais, paskirtimi bei apimtimis, orgtechnikos, baldų ir kito inventoriaus priežiūros reikalavimais, patalpų interjero ir gėlių priežiūros ypatumais;

4.4. išmanyti priemonių, reikalingų darbui, rūšis ir kokybę, naudojamų valymo priemonių sudėtį, savybes, naudojimosi jomis taisykles;

4.5. žinoti darbuotojų saugos ir sveikatos, priešgaisrinės saugos reikalavimus;

4.6. žinoti sanitarinės higienos taisykles, naudojimosi elektros įrankiais (dulkių siurbliu ir kt.) saugios eksploatacijos instrukcijas;

4.7. žinoti ir išmanyti: Mokyklos struktūrą, darbo organizavimo principus; Mokyklos nuostatus, Mokyklos darbo tvarkos taisykles, asmens duomenų saugojimo reikalavimus, Mokyklos veiklą reglamentuojančius norminius aktus.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

5. Šias pareigas atliekančio darbuotojo funkcijos:

5.1. palaikyti grupėje pavyzdingą tvarką ir švarą: kasdien kruopščiai valyti priskirtas patalpas drėgnu būdu, laikantis higienos ir saugos reikalavimų; valyti grupės patalpas ir tualetus skirtingais valymo įrankiais (skudurais, šepečiais bei kibirais); prieš plaunant grindis, jas gerai iššluoti, kad ant grindų neliktų kokių nors aštrių daiktų; grindų ir sienų plovimui naudoti muilą ir specialias valymo priemones; valyti dulkes nuo baldų, palangių, paveikslų, nuotraukų rėmų ir kitų paviršių, taip pat nuo kambarinių gėlių ir jas laistyti; valyti dulkes nuo šviestuvų ir kitų elektros įrenginių tik išjungus juos iš elektros tinklo; sutvarkius patalpas, tvarkingai sustatyti baldus; valyti priskirtų patalpų langus (ne rečiau kaip du kartus per mokslo metus), užtikrinti, kad jie visada būtų švarūs; prižiūrėti žaislus (kasdien plauti juos, esant reikalui dezinfekuoti); praustuvus, unitazus valyti specialiomis priemonėmis; vėdinti grupės patalpas laikantis saugos ir higienos reikalavimų; surinktas šiukšles kiekvieną dieną išnešti į specialius konteinerius; kasdien valyti kilimus dulkiu siurbliu, dulkių siurbliu naudotis griežtai laikantis jų eksploatavimo taisyklių ir įsitikinus, kad jis techniškai tvarkingas; kartą per mėnesį atlikti priskirtų patalpų pagrindinį tvarkymą: plauti ir valyti baldus, duris, sienas, šviestuvus; kasdien vėdinti grupės patalpas, užtikrinti vaikų saugumą; informuoti direktoriaus pavaduotoją ūkiui, skyriaus vedėją ar ikimokyklinio ugdymo mokytoją apie vaikų gyvybei gresiantį pavojų (sulūžę baldai, nepritvirtinti įrenginiai, nebetinkami naudojimui žaislai, indai ir kt.);

5.2. organizuoti vaikų maitinimą: nuvalyti stalus prieš dengiant ir po maitinimo su tam skirta pašluoste drėgnu būdu tam skirtomis plovimo priemonėmis, plovimui naudoti tam skirtą pašluostę, ženklintą talpą; serviruoti vaikų stalus pagal grupės vaikų skaičių, išdėstyti tam maitinimui reikalingus indus: puodukus, lėkštes, įrankius ir kt.; padėti mokytojui pamaitinti vaikus; kartu su mokytoju prižiūrėti ir ugdyti vaikų valgymo higieninius įgūdžius; surinkti indus nuo stalų, juos plauti pagal higieninius reikalavimus; išplauti patalpų grindis po vaikų maitinimo; medicininės stebėsenos metu dezinfekuoti visus indus, įrankius, puodus, puodukus, dubenis, lentynas, vaikų maitinimo patalpas, kėdes, stalus, spinteles 0,25% mikrobako skiediniu; organizuojant vaikų maitinimą, dėvėti tam skirtą aprangą;

5.3. keisti skalbinius (rankšluosčius, patalynę, pašluostes, užuolaidas, spec. rūbus ir kt.); pastebėjus baldų, sienų, durų, santechninės ir kitų įrenginių gedimus, nedelsiant informuoti direktoriaus pavaduotoją ūkiui arba skyriaus vedėją; talkinti auklėtojui tvarkant grupės, aikštelės teritoriją;

5.4. padėti mokytojoms prižiūrėti vaikus, talkinti organizuojant ugdomąją veiklą, padėti ugdyti vaikų higieninius ir savitvarkos įgūdžius; talkinti nurengiant ir aprengiant vaikus po miego, einant parsivaikščioti; padėti vaikus išvesti į lauką; lydėti vaikus į papildomos veiklos užsiėmimus, pasivaikščiojamus, ekskursijas; prižiūrėti vaikus pietų miego metu ar vakare mokytojui dalyvaujant susirinkimuose, konsultacijose ir kituose renginiuose;

5.5. dalyvauti bendruose Mokyklos renginiuose, projektuose ir kitose veiklose; dalyvauti Mokyklos direktoriaus įsakymu sudarytose darbo grupėse, mokyklos organizuojamuose susirinkimuose, posėdžiuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_